**Kriteriji za ocjenjivanje znanja fizike:**

Za ocjenu dovoljan:

Učenik je u stanju ponoviti informacije ali ne razlikuje njene bitne i nebitne dijelove, u stanju je ponoviti proceduru bez značajnih pogrešaka, ali ne razumije zašto i što ta procedura radi .

Za ocjenu dobar:

Učenik raspoznaje bitne i nebitne dijelove informacije i razumije dijelove procedure i u stanju je savršeno ponoviti proceduru.

Za ocjenu vrlo dobar:

Učenik identificira važne sličnosti i razlike u znanju, nadređene i podređene pojmove, pogreške u uporabi znanja i primjenjuje znanje uz vodstvo.

Za ocjenu odličan:

Učenik stečeno znanje samostalno primjenjuje, na osnovu njega samostalno postavlja nove hipoteze i strategije za njihovu provjeru

Pri grupnom istraživanju ocjenjuje se doprinos, rješavanje problema, usredotočenost na zadatak i suradnja .

Za ocjenu odličan:

Tijekom rada neprestano daje korisne ideje i aktivno sudjeluje u razgovoru. Vođa je koji ulaže najviše napora. Aktivno traži moguća rješenja problema, nalazi ih i predlaže ih grupi. Konzistentno je usredotočen na zadatak i rok izvršenja. Vrlo je samoreguliran. Gotovo uvijek aktivno sluša, dijeli ideje i podrška je drugima. Povezuje ljude u grupi te stvara pozitivno ozračje.

Vrlo dobar:

Tijekom rada uglavnom daje korisne ideje i sudjeluje u razgovoru. Važan je član grupe koji daje sve od sebe. Preoblikuje rješenja koje su predložili drugi članovi grupe. Uglavnom je usredotočen na zadatak i rok izvršenja. Ostali članovi grupe tijekom rada mogu računati na njega. Većinom aktivno sluša, dijeli ideje i podrška je drugima. Doprinosi pozitivnom ozračju u grupi.

Dobar:

Tijekom rada ponekad daje korisne ideje i sudjeluje u razgovoru. Član je grupe koji čini ono što se traži. Spreman je iskušati prijedloge drugih članova grupe iako ne predlaže ni ne preoblikuje rješenja. Ponekad je usredotočen na zadatak i rok izvršenja. Ostali članovi grupe tijekom rada ponekad ga trebaju podsjećati na izvršenje zadatka. Povremeno aktivno sluša, dijeli ideje i pokušava biti podrška drugima.

Dovoljan:

Tijekom rada rijetko daje korisne ideje i sudjeluje u razgovoru. Često ga drugi članovi tima trebaju poticati na rad. Spreman je saslušati prijedloge drugih članova grupe, ali ih rijetko iskušava. Rijetko je usredotočen na zadatak i rok izvršenja. Ostali članovi grupe tijekom rada često ga trebaju podsjećati na izvršenje zadatka. Rijetko aktivno sluša i dijeli ideje. Rijetko se trudi biti podrška drugima.